pythainlp/thaigov-v2-corpus-22032023 huggingface dataset:
วันศุกร์ที่ 1 เมษายน 2565
โฆษกรัฐบาลป้อง “นายกฯ”สวน “วรวัจน์” มั่นใจรัฐบาลอยู่ครบเทอม ย้ำสัมพันธ์พรรคร่วมรัฐบาลยังเหนียวแน่น อย่าคิดเสี้ยม เหน็บหาข้อแก้ตัวรอไว้เลย คนใต้รอให้บทเรียนอยู่
โฆษกรัฐบาลป้อง “นายกฯ”สวน “วรวัจน์” มั่นใจรัฐบาลอยู่ครบเทอม ย้ำสัมพันธ์พรรคร่วมรัฐบาลยังเหนียวแน่น อย่าคิดเสี้ยม เหน็บหาข้อแก้ตัวรอไว้เลย คนใต้รอให้บทเรียนอยู่
วันที่ 1 เมษายน 2565 นายธนกร วังบุญคงชนะ โฆษกประจำสำนักนายกรัฐมนตรี กล่าวถึงกรณีที่นายวรวัจน์ เอื้ออภิญญกุล คณะกรรมการยุทธศาสตร์การเมืองพรรคเพื่อไทย ระบุว่า คนใต้ให้การตอบรับพรรคเพื่อไทยอย่างล้นหลาม เพราะสิ้นหวังกับรัฐบาล และต้องการเปลี่ยนรัฐบาลแล้วว่า ไม่แน่ใจว่านายวรวัจน์ไปถามคนใต้จากที่ไหนมา เพราะตนก็เป็นคนใต้ และลงพื้นที่ภาคใต้สอบถามความเห็นจากคนในพื้นที่หลายต่อหลายครั้ง ไม่เห็นว่ามีคนใต้คนไหนพูดอย่างที่นายวรวัจน์อ้าง ทั้งนี้ คนใต้เป็นคนจริงใจ รักใครรักจริง จึงไม่แปลกที่พรรคเพื่อไทยแทบไม่เคยปักธงในภาคใต้ได้ เพราะนิสัยแอบอ้าง เอาดีใส่ตัว เอาชั่วให้คนอื่นแบบนี้คนใต้เขารังเกียจ ขนาดจะหาแม่ทัพคุมพื้นที่ภาคใต้ ยังไม่มีใครอาสา ถึงขนาดต้องเอาอดีตรัฐมนตรี และอดีต ส.ส.ภาคเหนือที่วันนี้คนเกือบจะจำผลงานไม่ได้แล้วมาคุมทัพแทน อย่างไรก็ตาม ยืนยันว่า นโยบายของรัฐบาลยังได้รับการตอบรับจากประชาชนทุกภาคเป็นอย่างดี เพราะสามารถปฏิบัติได้จริง และเข้าถึงประชาชนในระดับรากหญ้า
“ผมมั่นใจว่า พลเอก ประยุทธ์ จันทร์โอชา นายกรัฐมนตรี จะอยู่ครบเทอมอย่างแน่นอน เพราะวันนี้การทำงานร่วมกันของพรรคร่วมรัฐบาลเป็นไปด้วยความราบรื่น สัมพันธ์เหนียวแน่น ถึงขนาดฝ่ายค้านต้องออกโรงสลับหน้ากันเสี้ยมให้แตกคอรายวัน ตรงกันข้ามกับนายวรวัจน์ ที่วันนี้หาความจริงใจจากคนในพรรคเดียวกันเองให้ได้ก่อนยังลำบาก ทางที่ดี หาข้อแก้ตัวเตรียมไว้เลยก็ได้ เพราะวันนี้เอาพี่น้องคนใต้มาอ้างไว้เยอะ การเลือกตั้งสมัยหน้าจะได้ไม่ขายหน้ามากไปกว่านี้ คนใต้รอให้บทเรียนนายวรวัจน์และพรรคเพื่อไทยอยู่” นายธนกร กล่าว
----------------
วันศุกร์ที่ 18 มีนาคม 2565
โฆษกรัฐบาล เผย นายกฯ ขอบริษัทประกันภัย เร่งจ่ายค่าประกันภัยโควิด-19 เพื่อผู้เอาประกันภัยได้รับความคุ้มครองตามสิทธิ
โฆษกรัฐบาล เผย นายกฯ ขอบริษัทประกันภัย เร่งจ่ายค่าประกันภัยโควิด-19 เพื่อผู้เอาประกันภัยได้รับความคุ้มครองตามสิทธิ
วันนี้ (18 มี.ค. 65) นายธนกร วังบุญคงชนะ โฆษกประจำสำนักนายกรัฐมนตรี เผย พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ห่วงใยประชาชนที่ร้องเรียนกรณีบริษัทประกันภัยบางแห่งจ่ายเคลมประกันภัยโควิด-19 ล่าช้า กำชับหน่วยงานกำกับให้ติดตามดำเนินการในเรื่องดังกล่าวโดยเร่งด่วน เพื่อให้ประชาชนผู้เอาประกันภัยได้รับความคุ้มครองตามสิทธิประโยชน์ ตามเงื่อนไขกรมธรรม์ประกันภัย เพื่อไม่ให้เป็นการซ้ำเติมประชาชนที่ได้รับผลกระทบจากสถานการณ์การแพร่ระบาดของโควิด-19 ในปัจจุบัน
โดยสำนักงานคณะกรรมการกำกับและส่งเสริมการประกอบธุรกิจประกันภัย (คปภ.) ได้แจงผู้เคลมประกันรักษาตัวแบบ HI - CI - Hotel Isolation ให้อนุโลมจ่าย "ค่ารักษาพยาบาล-ค่าชดเชยรายวัน/รายได้" เพื่อลดข้อพิพาทและบรรเทาความเดือดร้อนของผู้เอาประกันภัยที่เจ็บป่วยจากการติดเชื้อโควิด เตรียมออกเป็นคำสั่งนายทะเบียนฯ มีผลบังคับใช้ต่อไป โดยให้มีการอนุโลมการจ่าย ดังนี้
1. การจ่ายค่ารักษาพยาบาล กรณีรักษาตัวแบบ Home Isolation (HI) แบบ Community Isolation (CI) หรือแบบ Hotel Isolation กรณีที่กรมธรรม์ประกันภัยมีความคุ้มครองแบบผู้ป่วยนอกเพียงอย่างเดียว ให้อนุโลมจ่ายค่าใช้จ่ายตามที่เกิดขึ้นจริงไม่เกินวงเงินความคุ้มครองแบบผู้ป่วยนอก หรือกรณีที่กรมธรรม์ประกันภัยมี และไม่เกิน 12,000 บาท
2. การจ่ายค่าชดเชยรายวันหรือค่าชดเชยรายได้ กรณีรักษาตัวแบบ Home Isolation (HI) เฉพาะกรณีผู้เอาประกันภัยที่ติดเชื้อไวร้สโคโรนา 2019 (COVID-19) ซึ่งมีผลตรวจโดยวิธี RT-PCR และมีปัจจัยเสี่ยงข้อใดข้อหนึ่งที่จะต้องเข้ารักษาตัวเป็นผู้ป่วยในในสถานพยาบาล แต่ไม่มีสถานพยาบาลรองรับ ดังต่อไปนี้ อายุมากกว่า 60 ปี โรคปอดอุดกั้นเรื้อรัง (COPD) และโรคปอดเรื้อรังอื่น ๆ โรคไตเรื้อรัง (CKD) โรคหัวใจและหลอดเลือด และโรคหัวใจแต่กำเนิด โรคหลอดเลือดสมอง เบาหวานที่ควบคุมไม่ได้ ภาวะอ้วน (น้ำหนักมากกว่า 90 กก. หรือ BMI ตั้งแต่30 กก./ตร.ม. ขึ้นไป) ตับแข็ง ภาวะภูมิคุ้มกันต่ำ และ lymphocyte น้อยกว่า 1,000 เซลล์/ลบ.มม. อย่างไรก็ตาม คปภ. จะนำหลักเกณฑ์ดังกล่าวไปออกเป็นคำสั่งนายทะเบียนเพื่อให้มีผลบังคับใช้ต่อไป
สำหรับสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 รายใหม่ รวม 27,071 ราย จำแนกเป็น ผู้ป่วยจากในประเทศ 27,022 ราย ผู้ป่วยมาจากต่างประเทศ 49 ราย
ผู้ป่วยสะสม 1,079,734 ราย (ตั้งแต่ 1 มกราคม 2565) หายป่วยกลับบ้าน 21,522 ราย
หายป่วยสะสม 879,997 ราย (ตั้งแต่ 1 มกราคม 2565) ผู้ป่วยกำลังรักษา 230,603 ราย
เสียชีวิต 80 ราย จำนวนผู้ป่วยปอดอักเสบ รักษาตัวอยู่ในโรงพยาบาล 1,391 ราย เฉลี่ยจังหวัดละ 18 ราย
อัตราครองเตียง ร้อยละ 27.1 ขณะที่ยอดการฉีดวัคซีนโควิด-19 วันนี้ รวมฉีดสะสม อยู่ที่ 126,937,886 โดส เข็มที่ 1 ฉีดสะสม 54,725,564 โดส เข็มที่ 2 ฉีดสะสม 50,055,180 โดส เข็มที่ 3 ฉีดสะสม 20,232,148 โดส และเข็มที่ 4 ฉีดสะสม 1,924,994 โดส
-------------------------
วันพฤหัสบดีที่ 19 สิงหาคม 2564
รอง นรม. และ รมว. พณ. “จุรินทร์” เคาะจ่ายชดเชยฝายหัวนา 350 ราย 34.66 ล้านบาท หลังรอมา 20 ปี
รอง นรม. และ รมว. พณ. “จุรินทร์” เคาะจ่ายชดเชยฝายหัวนา 350 ราย 34.66 ล้านบาท หลังรอมา 20 ปี
วันที่ 19 สิงหาคม 2564 เวลา 8.30 น. นางสาวรัชดา ธนาดิเรก รองโฆษกรัฐบาล เปิดเผยว่า เมื่อวานนี้เวลา 14.30 น. มีการประชุมคณะกรรมการแก้ไขปัญหาโครงการฝายหัวนา ครั้งที่ 2/2564 ผ่านระบบ Zoom ณ ห้อง 201 สภาผู้แทนราษฎร อาคารรัฐสภา โดยนายจุรินทร์ ลักษณวิศิษฏ์ หัวหน้าพรรคประชาธิปัตย์ รองนายกรัฐมนตรี และรัฐมนตรีว่าการกระทรวงพาณิชย์ เป็นประธานการประชุมในฐานะคณะกรรมการแก้ไขปัญหาโครงการฝายหัวนาครั้งที่ 2/2564 ซึ่งฝ่ายเลขาฯ คือสำนักกฎหมายและที่ดินกรมชลประทาน กระทรวงเกษตรและสหกรณ์
นางสาวรัชดา กล่าวว่า ที่ประชุมพิจารณาอนุมัติจ่ายเงินค่าขนย้าย กรณีที่ดินไม่มีเอกสารสิทธิ์ จำนวน 350 แปลง เนื้อที่ 770-1-59 ไร่ ตามข้อเสนอของคณะอนุกรรมการแก้ไขปัญหาโครงการฝายหัวนา จังหวัดศรีสะเกษ และคณะอนุกรรมการแก้ไขปัญหาโครงการฝายหัวนา จังหวัดศรีสะเกษ เฉพาะกลุ่มโนนสัง กลุ่มราษีไศล และกลุ่มกำนันผู้ใหญ่บ้าน
โดยมติที่ประชุม เห็นชอบรายชื่อราษฎรผู้ครอบครองและทำประโยชน์ในที่ดินที่ถูกเขตการก่อสร้างที่มีสิทธิได้รับค่าทดแทนค่าขนย้าย (ที่ดิน) ตามหลักเกณฑ์แห่งมติคณะรัฐมนตรี เมื่อวันที่ 11 กรกฎาคม 2532 ที่ผ่านความเห็นชอบจากคณะอนุกรรมการฯ ทั้งสองคณะ จำนวน 350 แปลง เนื้อที่ 770-1-59 ไร่ เป็นเงิน 34.66 ล้านบาท โดยจะเสนอให้คณะรัฐมนตรีให้ความเห็นชอบต่อไป
“และรองนายกรัฐมนตรีจุรินทร์ยังได้กำชับให้ผู้เกี่ยวข้องเร่งดำเนินการเบิกจ่ายเงินให้เสร็จสิ้นโดยเร็ว เมื่อคณะรัฐมนตรีเห็นชอบ ทั้งนี้ไม่ให้เป็นปัญหายืดเยื้อและให้อำนวยความสะดวกให้กับราษฎรอย่างเต็มที่เนื่องจากที่ผ่านมาใช้เวลาแก้ไขปัญหาเรื่องนี้นานมากแต่สำเร็จในยุคนี้ซึ่งถือว่าเป็นประโยชน์แก่ราษฎร” รองโฆษกรัฐบาล กล่าว
การประชุมครั้งนี้ใช้เวลาพอสมควรเนื่องจากนายจุรินทร์ต้องการเร่งรัดแก้ไขปัญหาให้กับเกษตรกรโครงการฝายหัวนา จังหวัดศรีสะเกษ ซึ่งยืดเยื้อมานานสำหรับการประชุมครั้งนี้นอกจากตัวแทนหน่วยราชการที่เกี่ยวข้องแล้วยังมีผู้แทนกลุ่มราษฎรในพื้นที่ทุกฝ่ายเข้าร่วมด้วย เช่น ตัวแทนสมัชชาคนจนตัวแทนราษฎรตำบลโนนสัง เป็นต้น
อย่างไรก็ตามการแก้ไขปัญหาเรื่องนี้ยืดเยื้อมา 20 ปีเพราะการพิสูจน์สิทธิและการแก้ไขปัญหาเกษตรกรที่มีผู้แทนหลายกลุ่ม แต่ยุติได้ในคณะกรรมการแก้ไขปัญหาโครงการฝายหัวนาชุดนี้เพราะมีนายจุรินทร์ เป็นประธาน เนื่องจากรองนายกรัฐมนตรีและรัฐมนตรีว่าการกระทรวงพาณิชย์ได้ใช้ข้อมูลประสบการณ์การแก้ไขปัญหาเกษตรกรควบคุมการประชุมให้ความขัดแย้งในตัวแทนชาวบ้านยุติและเกิดความยุติธรรม ซึ่งหลังจากนี้ไปจะมีการนำเข้าอนุมัติในที่ประชุมคณะรัฐมนตรีและจ่ายเงินให้เกษตรกรตามสิทธิเป็นลำดับถัดไป
วันศุกร์ที่ 10 กันยายน 2564
PM instructs concerned agencies to provide assistance to people in flood-risk areas
PM instructs concerned agencies to provide assistance to people in flood-risk areas
Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-chaordered the military, local administrations, and Ministry of Interior to rush in providing assistance and relief to the people in flood and mudslide risk areas, and to have Bangkok’s flood drainage system ready to prevent inundation. The public is also urged to exercise caution when commuting and traveling.
According to the Government Spokesperson, the Prime Minister also called on the public to strictly follow the universal prevention guideline and adhere to theD-M-H-T-T principle. Although some of the COVID-19 measures have been eased, the effort to control the spread of COVID-19 is still ongoing, and public cooperation is required to prevent further spread of the disease. All concerned staffs and officials have been instructed to take the best possible care of the people. The Prime Minister also thanked medical staffs for working hard to help out the people.
วันพฤหัสบดีที่ 30 ธันวาคม 2564
บริษัท ขนส่ง จำกัด รายงานข้อมูลการเดินทาง ในช่วงเทศกาลส่งท้ายปีเก่าต้อนรับปีใหม่ ประจำปี 2565
วันที่ 30 ธันวาคม 2564 คาดการณ์ว่าจะมีผู้โดยสารใช้บริการมากที่สุด ผู้โดยสารสามารถสอบถามข้อมูลการเดินทางเพิ่มเติมโทร Call Center 1490 เรียก บขส. ตลอด 24 ชั่วโมง
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จำกัด (บขส.) กระทรวงคมนาคม เปิดเผยข้อมูลการเดินทางในช่วงเทศกาลส่งท้ายปีเก่าต้อนรับปีใหม่ ประจำปี 2565 ว่า วานนี้ (29 ธันวาคม 2564) บขส. ได้จัดรถโดยสาร บขส. รถร่วม รถตู้ ให้บริการผู้โดยสาร ในเที่ยวขาไป - ขากลับ จำนวน 5,760 เที่ยว รองรับผู้โดยสารได้ จำนวน 66,973 คน โดยแบ่งเป็นการเดินทางในเที่ยวขาไปจำนวน 3,026 เที่ยว รองรับผู้โดยสารได้ 37,608 คน ส่วนเที่ยวกลับ จำนวน 2,734 เที่ยว รองรับผู้โดยสารได้ จำนวน 29,365 คน ขณะที่วันนี้ 30 ธันวาคม 2564 คาดการณ์ว่าจะมีผู้โดยสารใช้บริการมากที่สุดอยู่ที่ประมาณ 80,000 คน เป็นการเดินทางในเที่ยวขาไป ประมาณ 50,000 คน และเที่ยวขากลับประมาณ 30,000 คน
กรรมการผู้จัดการใหญ่ บขส. กล่าวเพิ่มเติมว่า ขอความร่วมมือผู้โดยสารเผื่อเวลาเดินทางมายังสถานีขนส่งผู้โดยสารกรุงเทพ ทั้ง 5 แห่ง และขอให้ซื้อตั๋วที่ช่องจำหน่ายตั๋วเท่านั้น โดย บขส. ได้ตั้ง จุดรับเรื่องร้องเรียน แนะนำ และประชาสัมพันธ์การเดินทาง ณ บริเวณประชาสัมพันธ์ ชั้น 1 และชั้น 3 สถานีขนส่งผู้โดยสารกรุงเทพ (จตุจักร) และที่หน่วยประชาสัมพันธ์ของสถานีขนส่งฯ ทุกแห่ง
นอกจากนี้ บขส. ได้เน้นย้ำให้เจ้าหน้าที่ บขส. และผู้ประกอบการรถร่วมทุกราย ปฏิบัติตามมาตรการป้องกันและควบคุมการแพร่ระบาดของโรคติดเชื้อไวรัส COVID-19 โดยนำมาตรการ 4 พร้อม คือ สถานีพร้อม พนักงานพร้อม รถโดยสารพร้อม และการบริการพร้อม มาใช้ควบคู่กัน พร้อมขอความร่วมมือผู้โดยสาร สวมหน้ากากอนามัยหรือหน้ากากผ้า ขณะใช้บริการที่สถานีขนส่ง และบนรถโดยสารตลอดการเดินทาง รวมทั้งให้ลงทะเบียนผ่านแอปพลิเคชันไทยชนะหรือแพลตฟอร์มไทยชนะทุกครั้งที่ใช้บริการรถโดยสารสาธารณะและที่สถานีขนส่งผู้โดยสาร สอบถามข้อมูลการเดินทางเพิ่มเติมโทร Call Center 1490 เรียก บขส. ตลอด 24 ชั่วโมง
วันพฤหัสบดีที่ 15 กรกฎาคม 2564
สมาคมสถาบันการเงินของรัฐ ออกมาตรการพักชำระหนี้อย่างน้อย 2 เดือน ช่วยเหลือลูกหนี้ที่ได้รับผลกระทบทางด้านรายได้จากมาตรการของทางการ
สงร. ตระหนักถึงความเดือดร้อนของลูกหนี้และเห็นความจำเป็นเร่งด่วนช่วยเหลือด้านการเงินเพิ่มเติมให้แก่ลูกจ้างและผู้ประกอบการที่ได้รับผลกระทบให้ตรงจุดและทันการณ์จึงเห็นร่วมกันที่จะมาตรการเร่งด่วนด้วยการพักชำระเงินต้นและพักชำระดอกเบี้ยหรือค่าธรรมเนียม
จากการที่ภาครัฐได้ยกระดับมาตรการป้องกันควบคุมโรคในพื้นที่ที่มีความเสี่ยงสูงสุด 10 จังหวัด เพื่อควบคุมสถานการณ์การแพร่ระบาดของโควิด 19 โดยจำกัดการเคลื่อนย้ายและการดำเนินกิจกรรมต่างๆ ส่งผลให้มีผู้ได้รับผลกระทบในวงกว้าง โดยเฉพาะกับกลุ่มธุรกิจและลูกหนี้ที่มีฐานะการเงินเปราะบางมาตั้งแต่การระบาดของโควิด 19 ระลอกก่อน และได้ออกมาตรการช่วยเหลือเพื่อเยียวยาด้านรายได้อย่างเร่งด่วนให้กับผู้ได้รับผลกระทบ ซึ่งเป็นการช่วยเหลือที่ตรงจุด
สมาคมสถาบันการเงินของรัฐ (สงร.) และธนาคารสมาชิกทุกแห่ง ประกอบด้วย ธนาคารอาคารสงเคราะห์ (ธอส.) ธนาคารออมสิน ธนาคารเพื่อการเกษตรและสหกรณ์การเกษตร (ธ.ก.ส.) ธนาคารเพื่อการส่งออกและนำเข้าแห่งประเทศไทย(ธสน.) ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) ธนาคารอิสลามแห่งประเทศไทย(ธอท.) และบรรษัทประกันสินเชื่ออุตสาหกรรมขนาดย่อม (บสย.) ตระหนักถึงความเดือดร้อนของลูกหนี้และเห็นความจำเป็นเร่งด่วนในการให้ความช่วยเหลือด้านการเงินเพิ่มเติมให้แก่ลูกจ้างและผู้ประกอบการที่ได้รับผลกระทบให้ตรงจุดและทันการณ์จึงเห็นร่วมกันที่จะออกมาตรการเร่งด่วนด้วยการพักชำระเงินต้นและพักชำระดอกเบี้ยหรือค่าธรรมเนียมให้แก่ลูกหนี้ SMEs และรายย่อย เป็นระยะเวลาอย่างน้อย 2 เดือนให้กับลูกหนี้ที่ได้รับผลกระทบโดยตรง คือ ลูกหนี้ทั้งที่เป็นนายจ้างและลูกจ้างในสถานประกอบการทั้งในพื้นที่ควบคุมฯ และนอกพื้นที่ควบคุมฯ ที่ต้องปิดกิจการจากมาตรการของทางการ เริ่มตั้งแต่งวดการชำระหนี้เดือนกรกฎาคม 2564 หรือเริ่มตั้งแต่งวดการชำระหนี้เดือนสิงหาคม 2564 เป็นต้นไป แล้วแต่กรณี ทั้งนี้ เมื่อหมดระยะเวลาพักชำระหนี้แล้ว สถาบันการเงินเฉพาะกิจจะไม่เรียกเก็บเงินต้นและดอกเบี้ยหรือค่าธรรมเนียมที่ค้างอยู่ในทันทีเพื่อไม่ให้เป็นภาระหนักกับลูกหนี้
สำหรับลูกหนี้ที่ได้รับผลกระทบโดยอ้อม คือ ลูกหนี้ที่ยังเปิดกิจการได้ แต่รายได้ลดลงจากมาตรการควบคุมการระบาดของภาครัฐ สถาบันการเงินเฉพาะกิจจะพิจารณาให้ความช่วยเหลือแก่ลูกหนี้ตามความจำเป็นและสอดคล้องกับสถานการณ์ของลูกหนี้
การให้ความช่วยเหลือตามแนวทางข้างต้น ลูกหนี้สามารถติดต่อกับสถาบันการเงินเจ้าหนี้เพื่อแสดงความประสงค์ขอรับความช่วยเหลือได้ตั้งแต่วันที่ 19 กรกฎาคม 2564 ทั้งนี้ หากลูกหนี้สามารถให้ข้อมูลหลักฐานที่ชัดเจนถึงผลกระทบของกิจการหรือการจ้างงาน จะทำให้การพิจารณาให้ความช่วยโดยเจ้าหนี้สามารถทำได้อย่างรวดเร็ว
สมาคมสถาบันการเงินของรัฐ (สงร.) และธนาคารสมาชิกทุกแห่ง ประกอบด้วย ธนาคารอาคารสงเคราะห์(ธอส.) ธนาคารออมสิน ธนาคารเพื่อการเกษตรและสหกรณ์การเกษตร (ธ.ก.ส.) ธนาคารเพื่อการส่งออกและนำเข้าแห่งประเทศไทย(ธสน.) ธนาคารพัฒนาวิสาหกิจขนาดกลางและขนาดย่อมแห่งประเทศไทย(ธพว.) ธนาคารอิสลามแห่งประเทศไทย(ธอท.) และบรรษัทประกันสินเชื่ออุตสาหกรรมขนาดย่อม (บสย.)จะร่วมกันเร่งรัดและผลักดันการให้ความช่วยเหลือจากมาตรการพักชำระเงินต้นและดอกเบี้ยดังกล่าวอย่างต่อเนื่อง เพื่อช่วยเหลือลูกหนี้ที่ได้รับผลกระทบให้ได้มากที่สุด
สมาคมสถาบันการเงินของรัฐ
โทร. 0-2202-1868 และ 0-2202-1961
วันอังคารที่ 3 พฤษภาคม 2565
กรมเจ้าท่า ยกระดับการตรวจหาสิ่งล่วงล้ำลำน้ำผิดกฎหมายใช้เทคโนโลยีภาพถ่ายวิเคราะห์อาคารริมน้ำทั่วประเทศ
...
กรมเจ้าท่า กระทรวงคมนาคม วางแผนนำเทคโนโลยี ภาพถ่ายทางอากาศ ตรวจสอบสิ่งปลูกสร้างรุกล้ำลำน้ำ สร้างอุปสรรคการเดินเรือ ลดประสิทธิภาพการระบายน้ำ เตรียมลงพื้นที่ตรวจสอบคุมเข้ม นำร่องแม่น้ำเจ้าพระยาตั้งแต่ปากน้ำ - เชียงราก หากพบสิ่งปลูกสร้างมีความผิดตาม พ.ร.บ. การเดินเรือในน่านน้ำไทย สั่งดำเนินคดีรื้อถอน เพื่อความปลอดภัยในระบบการขนส่งและระบายน้ำ พร้อมสร้างสิ่งแวดล้อมที่ดีสองฝั่งแม่น้ำ และชายฝั่งทั่วประเทศ
นายภูริพัฒน์ ธีระกุลพิศุทธิ์ รองอธิบดีกรมเจ้าท่า ด้านปลอดภัย เปิดเผยว่า ความคืบหน้าในการดำเนินงานตามแผนยุทธศาสตร์เพื่อสนับสนุนการพัฒนาโครงสร้างพื้นฐานการขนส่งทางน้ำของประเทศ โดยการนำเทคโนโลยีภูมิสารสนเทศและข้อมูลภาพถ่ายทางอากาศเข้ามาเป็นเครื่องมือในการเพิ่มประสิทธิภาพตรวจสอบเส้นทางน้ำ รวมถึงความเปลี่ยนแปลงของการปลูกสร้างอาคารหรือสิ่งอื่นใดล่วงล้ำลำน้ำ ในทุกลำน้ำของประเทศ เพื่อเปรียบเทียบกับภาพถ่ายในอดีต พร้อมดำเนินการเข้าไปตรวจสอบพื้นที่จริงว่ามีการขออนุญาตอย่างถูกต้องหรือไม่ เพื่อป้องกันไม่ให้มีสิ่งปลูกสร้างอาคารที่เป็นลักษณะกีดขวางทางน้ำ เป็นการเพิ่มประสิทธิภาพการบริหารจัดการน้ำ โดยเฉพาะในช่วงฤดูมรสุมของประเทศ
ทั้งนี้ ในอดีตที่ผ่านมา การพัฒนาทางเศรษฐกิจและสังคมได้ก่อให้เกิดการขยายตัวของเมือง โดยเฉพาะตามเส้นทางลำน้ำ และชายทะเล ก่อให้เกิดสิ่งปลูกสร้างอาคารหรือ สิ่งอื่นใดล่วงล้ำลำน้ำที่ใช้ประโยชน์ร่วมกัน ที่ไม่ถูกต้องตามพระราชบัญญัติการเดินเรือในน่านน้ำไทย ซึ่งกรมเจ้าท่า โดยสำนักความปลอดภัยและสิ่งแวดล้อมทางน้ำ(สปว.) มีแผนการดำเนินรื้อถอนสิ่งกีดขวางทางน้ำ โดยใช้อำนาจในการเข้าไปตรวจสอบ เพื่อพิสูจน์ข้อเท็จจริง หากเข้าข่ายกระทำความผิด จะดำเนินคดีและรื้อถอนสำหรับสิ่งปลูกสร้างล่วงล้ำที่ผิดกฎหมาย โดยเฉพาะในแม่น้ำเจ้าพระยา และแม่น้ำสายหลักทั่วประเทศ เพื่อให้เกิดความปลอดภัยในการเดินเรือ และการไหลของกระแสน้ำให้ดียิ่งขึ้น รวมทั้งการจัดระเบียบสองฝั่งแม่น้ำ ให้เกิดทัศนียภาพ และสิ่งแวดล้อมที่ดีต่อริมแม่น้ำ
ในแผนการดำเนินงาน เพื่อป้องกันมิให้มีการปลูกสร้างสิ่งล่วงล้ำเพิ่มเติมในแม่น้ำและชายฝั่ง ดังนั้นข้อมูลที่ได้มา จะทำการวิเคราะห์เพื่อเปรียบเทียบกับฐานข้อมูลที่มีอยู่ ว่ามีการกระทำความผิดเกี่ยวการปลูกสร้างสิ่งล่วงล้ำลำน้ำในพื้นที่ใดบ้าง จะช่วยให้การบริหารงานการป้องกันการทุจริตเกี่ยวกับสิ่งล่วงล้ำลำแม่น้ำเป็นไปอย่างมีประสิทธิภาพ มีความคล่องตัว ถูกต้องและเป็นธรรม ตอบสนองนโยบายของรัฐบาลได้อย่างรวดเร็ว
สำหรับแผนการปฏิบัติการเชิงรุก กรมเจ้าท่าจะเริ่มเข้าไปตรวจสอบสิ่งปลูกสร้างที่เป็นอุปสรรค และกีดขวางทางน้ำ ประเภทซากเสา หรือสิ่งปลูกสร้างที่มีความชำรุดและไม่มีผู้ดูแล ส่งผลต่อการเดินเรือและการระบายน้ำในแม่น้ำเจ้าพระยา ตั้งแต่พื้นที่ปากน้ำ จ.สมุทรปราการ ถึงสะพานเชียงราก ถนนวงแหวนกาญจนาภิเษก จ.ปทุมธานี หากพบว่าพื้นที่ใดเป็นพื้นที่เสี่ยง และมีผลกระทบต่อความปลอดภัยต่อการเดินเรือและการไหลของกระแสน้ำ กรมเจ้าท่าจะเข้าไปทำการตรวจสอบ รื้อถอนและดำเนินคดีกับสิ่งล่วงล้ำที่ผิดกฎหมาย รวมทั้งสร้างความเป็นระเบียบเรียบร้อยให้กับแม่น้ำสายหลักของระบบขนส่ง เพื่อประโยชน์กับประชาชน และเศรษฐกิจของประเทศ
วันศุกร์ที่ 24 มิถุนายน 2565
โฆษกรัฐบาลเผยนายกฯ ปลื้ม กรุงเทพฯ ครองอันดับ 2 เมืองที่ดีที่สุดในโลกสำหรับกลุ่ม “Digital Nomads” ปี 2022 กำชับทุกฝ่ายต่อยอดโอกาสพัฒนาอุตสาหกรรมท่องเที่ยวไทยในทุกมิติ
โฆษกรัฐบาลเผยนายกฯ ปลื้ม กรุงเทพฯ ครองอันดับ 2 เมืองที่ดีที่สุดในโลกสำหรับกลุ่ม “Digital Nomads” ปี 2022 กำชับทุกฝ่ายต่อยอดโอกาสพัฒนาอุตสาหกรรมท่องเที่ยวไทยในทุกมิติ เพื่อดึงดูดนักท่องเที่ยวเพิ่มขึ้น
วันนี้ (24 มิถุนายน 2565) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีที่เว็บไซต์ Instant Offices ผู้ให้บริการปรึกษาและจัดหาพื้นที่ทำงานที่ยืดหยุ่น (Flexible Workspace) ที่มีเครือข่ายใหญ่ที่สุดในโลกจากสหราชอาณาจักร ได้จัดให้กรุงเทพมหานครเป็นอันดับ 2 เมืองที่ดีที่สุดในโลกที่เหมาะสำหรับดิจิทัลโนแมด (Best Digital Nomad Cities Globally 2022) ทั้งยังถือเป็นอันดับ 1 ของเอเชีย ชื่นชมทุกฝ่ายร่วมมือกันพัฒนากรุงเทพฯ สู่เมืองที่เหมาะแก่การทำงานและพักผ่อนระดับโลกอย่างต่อเนื่อง
โฆษกประจำสำนักนายกรัฐมนตรี กล่าวว่า ปัจจุบันกระแสดิจิทัลโนแมด (Digital Nomad) หรือกลุ่มคนผู้ใช้ชีวิตเดินทางท่องเที่ยวไปพร้อมกับการทำงานนอกออฟฟิศ ซึ่งใช้ระบบอินเทอร์เน็ตเป็นเครื่องมือหลักในการหารายได้กำลังเป็นที่นิยม โดยเว็บไซต์ Instant Offices ภายใต้บริษัท The Instant Group บริษัทด้านการหาผลลัพธ์การทำงานที่ยืดหยุ่นจากสหราชอาณาจักร จัดกรุงเทพมหานครเป็นอันดับที่ 2 เมืองที่ดีที่สุดในโลกสำหรับกลุ่ม “Digital Nomads” ประจำปี 2022 (Best Digital Nomad Cities Globally 2022) และถือเป็นอันดับ 1 ของเอเชีย จากการจัดอันดับ 80 เมืองทั่วโลก ผ่านการพิจารณาปัจจัยด้านต่าง ๆ เช่น ความสามารถในการจับจ่าย สภาพภูมิอากาศ ความเร็วของระบบอินเตอร์เน็ต ทิวทัศน์ และการขนส่ง เป็นต้น โดยกรุงเทพฯ นำเสนออาหารท้องถิ่นที่ยอดเยี่ยมหลากหลาย ตลาดอาหารริมทาง (Street Food) ที่มีชีวิตชีวา พร้อมด้วยจุดเชื่อมต่อ Wi-Fi กว่า 15,000 แห่ง และที่พักบางแห่งถือว่ามีราคาถูกที่สุดจากทุกเมืองที่ทำการสำรวจ
“นายกรัฐมนตรีขอบคุณความมุ่งมั่นตั้งใจทำงานของทุกฝ่ายทั้งภาครัฐ ภาคเอกชน ผู้ประกอบการ และพี่น้องประชาชนที่ร่วมมือกันสร้างกรุงเทพฯ ให้เป็นเมืองท่องเที่ยวอันดับต้น ๆ ของโลกมาอย่างต่อเนื่อง ซึ่งแนวโน้มของกลุ่มดิจิทัลโนแมดมีความน่าสนใจ และถือเป็นโอกาสสำคัญในการต่อยอดขีดความสามารถภาคการท่องเที่ยวไทยให้มีประสิทธิภาพยิ่งขึ้นในทุกมิติ โดยกำชับทุกหน่วยงานที่เกี่ยวข้องเร่งสร้างการรับรู้ อีกทั้งหามาตรการ หรือจัดกิจกรรมรูปแบบต่าง ๆ เพื่อดึงดูดใจให้นักท่องเที่ยวทุกกลุ่มเดินทางเข้าประเทศเพิ่มขึ้น” นายธนกรฯ กล่าว
วันศุกร์ที่ 20 พฤษภาคม 2565
PM meets with JBIC governor to discuss cooperation in infrastructure development
PM meets with JBIC governor to discuss cooperation in infrastructure development
May 19, 2022, at 15.30 hrs, at the Purple Room, Thai Khu Fah Building, Government House, Mr. Tadashi Maeda, Governor of Japan’s Bank of International Cooperation (JBIC), paid a courtesy call on Prime Minister and Defense Minister Gen. Prayut Chan-o-cha. Government Spokesperson Thanakorn Wangboonkongchana disclosed gist of the meeting as follows:
The Prime Minister expressed pleasure to meet with JBIC Governor once again after their last meeting in 2019. Japan has ranked as the nation with biggest investment in Thailand and the EEC. As this year marks the 135th anniversary of the diplomatic relations between the two countries, the Prime Minister is pleased with the successful visit of the Japanese Prime Minister at the beginning of this month. The two Prime Ministers had a chance to discuss elevation of Thailand-Japan strategic partnership, and agreed on promoting comprehensive economic cooperation.
JBIC Governor also expressed pleasure to meet with the Prime Minister. Thailand and Japan, through JBIC, have continued to forge close cooperation, especially under the ACMECS framework. Priority has been made on the development of infrastructure in the Eastern Economic Corridor (EEC). He also hoped that the two sides discuss in detail the financial model for the EEC investment, and noted the Prime Minister’s impending visit to Japan to attend the 27th International Conference on the Future of Asia (Nikkei Forum), which could be a good opportunity for further discussion on cooperation between the two countries for mutual interest.
The Prime Minister thanked JBIC for financing the high-speed rail project linking the three airports, and affirmed Thailand’s adherence to the international principle of transparency, sustainability, inclusiveness, economic feasibility, and law enforcement. The country welcomes more of the Japanese investments in infrastructure development, i.e., Bangkok-Chiang Mai high-speed railroad, and EEC infrastructure development. JBIC Governor committed to promote Japanese investment in Thailand, especially in railway car body and signaling system manufacturing.
The Prime Minister took the opportunity to thank JBIC for supporting investment of Japanese hi-tech and innovative firms in Thailand. He also mentioned the country’s BCG economic model and the Thai Government’s intent to promote human resource development. The Government is pleased with Japan’s establishment of more KOSEN Institutes in Thailand. JBIC Governor commended the Prime Minister’s role on the environment issue, and affirmed JBIC’s readiness to work together with the Thai Government on environmental-friendly energy development.
วันพฤหัสบดีที่ 23 กันยายน 2564
ผู้ตรวจฯ เดชา เป็นประธานการประชุมสัมมนาเชิงวิชาการ ภายใต้กิจกรรมการจัดทำตัวชี้วัดผลิตภัณฑ์มวลรวมสีเขียว (Green GDP) ภาคอุตสาหกรรม ประจำปีงบประมาณ 2564
การประชุมสัมมนาเชิงวิชาการ เพื่อเผยแพร่ผลการศึกษาจัดทำตัวชี้วัดผลิตภัณฑ์มวลรวมสีเขียว (Green GDP) ภาคอุตสาหกรรม โดยได้มีการนำเสนอความรู้ด้านวิชาการ รายละเอียดของโครงการการฯ
ผู้ตรวจฯ เดชา เป็นประธานการประชุมสัมมนาเชิงวิชาการ ภายใต้กิจกรรมการจัดทำตัวชี้วัดผลิตภัณฑ์มวลรวมสีเขียว (Green GDP) ภาคอุตสาหกรรม ประจำปีงบประมาณ 2564
วันนี้ ( 23 กันยายน 2564 ) นายเดชา จาตุธนานันท์ ผู้ตรวจราชการกระทรวงอุตสาหกรรม เป็นประธานการประชุมสัมมนาเชิงวิชาการ ภายใต้กิจกรรมการจัดทำตัวชี้วัดผลิตภัณฑ์มวลรวมสีเขียว (Green GDP) ภาคอุตสาหกรรม ประจำปีงบประมาณ 2564 เพื่อเผยแพร่ผลการศึกษาจัดทำตัวชี้วัดผลิตภัณฑ์มวลรวมสีเขียว (Green GDP) ภาคอุตสาหกรรม โดยได้มีการนำเสนอความรู้ด้านวิชาการ รายละเอียดของโครงการการจัดทำข้อมูลตัวชี้วัดผลิตภัณฑ์มวลรวมสีเขียว (Green GDP) โดย รศ.ดร.เศรษฐ์ สัมภัตตะกุล มหาวิทยาลัยเชียงใหม่ การกำหนดแนวทางในการประยุกต์ข้อมูลสำหรับการจัดทำมาตรการด้านสิ่งแวดล้อมและการเชื่อมโยงกับเป้าหมายการพัฒนาที่ยั่งยืนและสอดคล้องกับ BCG Model โดย ผศ.ดร.จิระ บุรีคำ มหาวิทยาลัยพายัพ และการขับเคลื่อนเศรษฐกิจสีเขียวด้วย Green GDP นอกจากนี้ยังได้มีการระดมความคิดเห็น เพื่อรับฟังข้อคิดเห็นอันเป็นประโยชน์ต่อการดำเนินงานโครงการฯ
โดยมี ผู้แทนจากหน่วยงานที่เกี่ยวข้องทั้งภายในและภายนอกเข้าร่วมการประชุม เช่น สำนักงานเศรษฐกิจการคลัง (สศค.) สำนักงานคลังจังหวัด สำนักงานนิคมอุตสาหกรรมดับบลิวเอชเอ ชลบุรี 1 สำนักงานนโยบายและแผนทรัพยากรธรรมชาติและสิ่งแวดล้อม (สผ.) สำนักงานสภาพัฒนาการเศรษฐกิจและสังคมแห่งชาติ (สศช.) กรมพัฒนาพลังงานทดแทนและอนุรักษ์พลังงาน (พพ.) มหาวิทยาลัยจุฬาลงกรณ์ สปอ. กรอ. กพร. กสอ. สมอ. สอน. สศอ. กนอ. สถาบันไทย-เยอรมัน สถานบันอาหาร สถาบันไฟฟ้าและอิเล็กทรอนิกส์ และผู้ประกอบการภาคเอกชน ฯลฯ ผ่านระบบการประชุมทางไกล (โปรแกรม Zoom Meeting)
วันจันทร์ที่ 24 มกราคม 2565
สำนักงานสลากกินแบ่งรัฐบาลเตือนให้ระมัดระวังการหลอกลวงของกลุ่มมิจฉาชีพ
สำนักงานสลากกินแบ่งรัฐบาล ขอให้ทุกท่านส่งต่อความห่วงใยไปยังผู้ใกล้ชิดและรู้จักให้ระมัดระวังการหลอกลวงของกลุ่มมิจฉาชีพ ที่ทำการหลอกลวงประชาชน ชักชวนให้ร่วมลงทุนและแอบอ้างว่าจะสามารถจัดหาโควตาให้ได้ตลอดชีพ
สำนักงานสลากกินแบ่งรัฐบาล ขอให้ทุกท่านส่งต่อความห่วงใยไปยังผู้ใกล้ชิดและรู้จักให้ระมัดระวังการหลอกลวงของกลุ่มมิจฉาชีพ ที่ทำการหลอกลวงประชาชน ชักชวนให้ร่วมลงทุนและแอบอ้างว่าจะสามารถจัดหาโควตาให้ได้ตลอดชีพ ทั้งนี้ปัจจุบันสำนักงานฯ ของเราได้มีการเปิดรับสมัครลงทะเบียนผู้ซื้อ-จองล่วงหน้าสลากกินแบ่งรัฐบาล เพื่อให้ผู้ที่จะค้าสลากเข้าถึงสลากกินแบ่งรัฐบาลได้โดยตรงกับสำนักงานฯ อย่างเท่าเทียมกัน และมิได้มีการคัดเลือกตัวแทนจำหน่าย ประเภทสมาคม/มูลนิธิ/องค์กรรายใหม่แต่อย่างใด โดยประชาชนสามารถติดตามข้อมูลข่าวสารของสำนักงานฯ ได้ทางเว็บไซต์ www.glo.or.th หรือสอบถามข้อมูลได้ที่ ศูนย์รับแจ้งข้อมูลข่าวสารและเรื่องราวร้องทุกข์ (Call Center) หมายเลข 0 2528 9999
วันเสาร์ที่ 9 เมษายน 2565
โฆษกรัฐบาล เผย “นายกฯ” เน้นยกระดับมาตรฐานดูแลช้างเลี้ยงให้เป็นที่ยอมรับของสากล ส่งเสริมภาพลักษณ์การท่องเที่ยวธุรกิจช้างไทยให้เป็นที่ยอมรับ
​โฆษกรัฐบาล เผย “นายกฯ” เน้นยกระดับมาตรฐานดูแลช้างเลี้ยงให้เป็นที่ยอมรับของสากล ส่งเสริมภาพลักษณ์การท่องเที่ยวธุรกิจช้างไทยให้เป็นที่ยอมรับ เชื่อมั่น ช้าง คือมรดกของไทย ยืนยันคนไทยรักช้างไม่มีการทารุณตามที่สื่อนอกโจมตี
วันนี้ 9 เม.ย. 65 นายธนกร วังบุญคงชนะ โฆษกประจำสำนักนายกรัฐมนตรี กล่าวว่า พลเอกประยุทธ์ จันทร์โอชา นายกรัฐมนตรีรัฐมนตรีว่าการกระทรวงกลาโหม ให้ความสำคัญกับการดูแลช้างสัตว์คู่บ้านคู่เมืองของไทยมาแต่โบราณ ซึ่งปัจจุบันนี้ช้างเลี้ยงได้เข้ามามีบทบาทในเชิงธุรกิจพาณิชย์ด้านการท่องเที่ยวมากขึ้น มอบหมายให้ กระทรวงทรัพยากรธรรมชาติและสิ่งแวดล้อม กระทรวงการท่องเที่ยวและกีฬา กระทรวงเกษตรและสหกรณ์ วางแนวทางปฏิบัติที่ถูกต้องเหมาะสมในการดูแลรักษาด้านต่างๆ เกี่ยวกับช้าง รวมถึงผู้ที่เกี่ยวข้องกับช้าง เช่น ควาญช้าง เจ้าของปางช้าง ซึ่งในส่วนของช้างป่า กระทรวงทรัพยากรธรรมชาติและสิ่งแวดล้อม ได้ร่วมกับหน่วยงานทั้งรัฐและเอกชน จัดทำโครงการอนุรักษ์ช้างเพื่อให้จำนวนประชากรช้างเพิ่มขึ้น และในส่วนของวิถีวัฒนธรรมการเลี้ยงช้างไทย ททท. ได้ร่วมกับหน่วยงานที่เกี่ยวข้องดูแลเอาใจใส่ช้างไทยทั้งในเรื่องของสุขภาพและการจัดสวัสดิภาพช้างให้ดี มีการฝึกโดยควาญช้างที่เข้าใจธรรมชาติของช้าง มีสัตวแพทย์ดูแลอย่างใกล้ชิดกำหนดเป็นมาตรฐานการปฏิบัติที่ดีสำหรับปางช้าง เพื่อเป็นข้อกำหนดในการดำเนินธุรกิจนำเที่ยวสำหรับปางช้าง ส่งเสริมแคมเปญ Care base tourism และจัดกิจกรรมสร้างความเข้าใจกับต่างชาติที่ถูกต้องกับการท่องเที่ยวช้างในประเทศไทยมาโดยตลอด
โฆษกประจำสำนักนายกรัฐมนตรี กล่าวเพิ่มเติมว่า ที่ผ่านมารัฐบาลได้ส่งเสริมมาตรฐานการดูแลช้างไทยอย่างต่อเนื่อง ล่าสุดคณะรัฐมนตรี (ครม.) เมื่อวันที่ 8 มีนาคม 2565 ที่ได้อนุมัติหลักการร่างกฎกระทรวงกำหนดมาตรฐานสินค้าเกษตรสำหรับการปฏิบัติที่ดีสำหรับปางช้างเป็นมาตรฐานบังคับ พ.ศ. .. ซึ่งเป็นการกำหนดให้หลักเกณฑ์ต่างๆ เกี่ยวกับการดูแลช้างเป็นมาตรฐานบังคับ เช่น สถานที่ตั้งของปางช้างจะต้องอยู่ในสภาพแวดล้อมที่ไม่เสี่ยงจากการปนเปื้อนของอันตราย มีคู่มือการจัดการปางช้าง มีสัตวแพทย์ผู้ควบคุมปางช้างกำกับดูแลด้านสุขภาพช้าง มีการตรวจสุขภาพของช้างประจำปี
“นายกรัฐมนตรีให้ความสำคัญในการยกระดับมาตรฐานการดูแลช้างไทยมาโดยตลอด เพื่อคุ้มครองสัตว์และส่งเสริมภาพลักษณ์การท่องเที่ยวของไทย ส่วนกรณี ที่มีข่าวโจมตีจากสื่อต่างประเทศหรือกระแสสื่อสังคมออนไลน์ที่กล่าวหาว่าไทยมีการทารุณกรรมช้าง ขอให้หน่วยงานที่เกี่ยวข้องเร่งชี้แจง พร้อมสร้างการตระหนักรู้ เกี่ยวกับการดูช้างไทยที่ถูกต้อง ร่วมถึงวิถีวัฒนธรรมการเลี้ยงช้างไทยของบรรพบุรุษสืบสานต่อไปเพื่อรักษาไว้ซึ่งศาสตร์และศิลป์แห่งการเลี้ยงช้างไทย” นายธนกร กล่าว
วันจันทร์ที่ 27 กันยายน 2564
โฆษกรัฐบาลเผย นายกฯ กำชับ สธ. เร่งเปิดทางประชาชนสามารถซื้อชุดตรวจเร็ว ATK ตามร้านค้าทั่วไปและออนไลน์ สธ. มอบ อภ. จัดหาเพื่อจำหน่ายในราคาย่อมเยา
โฆษกรัฐบาลเผย นายกฯ กำชับ สธ. เร่งเปิดทางประชาชนสามารถซื้อชุดตรวจเร็ว ATK ตามร้านค้าทั่วไปและออนไลน์ สธ. มอบ อภ. จัดหาเพื่อจำหน่ายในราคาย่อมเยา
วันที่ 27 กันยายน 2564 นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้มอบนโยบายให้กระทรวงสาธารณสุขและหน่วยงานที่เกี่ยวข้องดำเนินการเพื่อให้ประชาชนทั่วไปรวมไปถึงผู้ประกอบการขายสินค้า/บริการรายย่อย สามารถเข้าถึงชุดตรวจเร็ว ATK ได้อย่างทั่วถึงในราคาที่เหมาะสม สำหรับการดำเนินกิจการ/กิจกรรมเศรษฐกิจ ทั้งการเดินทาง การผลิต และการบริการ มีความปลอดภัย ทั้งนี้ ที่ประชุมคณะกรรมการสำนักงานคณะกรรมการอาหารและยา (อย.) มีมติเห็นชอบให้จำหน่ายชุดตรวจ ATK ตามร้านค้าทั่วไป จากเดิมที่อนุญาตให้ขายเฉพาะร้านขายยา ที่มีเภสัชกรประจำร้าน โดยประชาชนทั่วไปสามารถรับสินค้าจากบริษัทผู้ผลิตหรือผู้นำเข้าที่ได้รับอนุญาตนำเข้าถูกต้องจาก อย. เพื่อนำมาขายได้โดยไม่ต้องจดทะเบียน รวมถึงการขายผ่านระบบออนไลน์ได้ โดยกระทรวงสาธารณสุขจะได้จัดทำประกาศใช้เพื่อเผยแพร่ในราชกิจจานุเบกษาต่อไป
โฆษกประจำสำนักนายกรัฐมนตรี กล่าวอีกว่า นายกรัฐมนตรีในฐานะผู้อำนวยการ ศบค. เห็นว่าไทย ต้องสามารถอยู่ร่วมกับโควิด-19 เดินหน้าเศรษฐกิจ ตามมาตรการ COVID-Free Setting และ Universal Prevention ด้วยการป้องกัน ควบคุม และรักษา หากผู้ประกอบการ ร้านค้า ผู้ให้บริการ ประชาชนทั่วไป สามารถตรวจหาเชื้อ COVID-19 ได้เอง ทำให้สามารถรู้สถานะและคัดกรองตนเองในเบื้องต้น ลดความเสี่ยงในการแพร่โรค ประกอบกับการตรวจเชิงรุกที่รัฐบาลเร่งดำเนินการ เชื่อจะทำให้การดำเนินกิจกรรมเศรษฐกิจ ทั้งภาคการผลิต/บริการ มีความปลอดภัยและยั่งยืนยิ่งขึ้น ซึ่งจะสอดรับการผ่อนคลายมาตรการในอนาคตยิ่งขึ้น อย่างไรก็ตาม ATK ยังเป็นอุปกรณ์ทางการแพทย์ ซึ่งต้องได้รับอนุญาตโฆษณาขายสินค้าจาก อย. ก่อน ทั้งนี้ สถานการโควิด-19 เริ่มมีทิศทางที่ดีขึ้น ต้องขอบคุณพี่น้องคนไทยทุกคนที่ให้ความร่วมมืออย่างดี ขอบคุณบุคลากรทางการแพทย์ที่มุ่งมั่นทำงานกันอย่างหนัก
วันศุกร์ที่ 12 พฤศจิกายน 2564
รองปลัดกระทรวงอุตสาหกรรม ลงพื้นที่เยี่ยมชม สหกรณ์การเกษตรห้วยคต จำกัด
นายจุลพงษ์ ทวีศรี รองปลัดกระทรวงอุตสาหกรรม พร้อมด้วยนางวรวรรณ ชิตอรุณ รองปลัดกระทรวงอุตสาหกรรม ลงพื้นสหกรณ์การเกษตรห้วยคต จำกัด อำเภอห้วยคต จังหวัดอุทัยธานี
รองปลัดกระทรวงอุตสาหกรรม ลงพื้นที่เยี่ยมชม สหกรณ์การเกษตรห้วยคต จำกัด
วันที่ 11 พฤศจิกายน 2564 เวลา 14.00 น. นายจุลพงษ์ ทวีศรี รองปลัดกระทรวงอุตสาหกรรม พร้อมด้วยนางวรวรรณ ชิตอรุณ รองปลัดกระทรวงอุตสาหกรรม ลงพื้นสหกรณ์การเกษตรห้วยคต จำกัด อำเภอห้วยคต จังหวัดอุทัยธานี เพื่อเยี่ยมชมและให้คำปรึกษาพร้อมผลักดันการใช้นวัตกรรมในการแปรรูป สร้างมูลค่าเพิ่มให้ผลผลิตจากสับปะรด ซึ่งจะสามารถเพิ่มมูลค่าของผลิตภัณฑ์ให้สูงขึ้นได้ โดยจังหวัดอุทัยธานี มีผลผลิตสับปะรด อยู่ที่ประมาณ 90000 ตันต่อปี โดย 40% ขายเป็น สับปะรดโรงงาน ส่วนอีก 60% เป็นสับปะรดอื่นๆ ที่สามารถนำไปใช้ในด้านเครื่องสำอาง หรือในด้านอาหารเสริม เป็นต้น
วันพุธที่ 6 ตุลาคม 2564
กระทรวงอุตสาหกรรม จุดกิจกรรมปล่อยขบวนรถบรรทุกสิ่งของช่วยเหลือผู้ประสบอุทกภัยในพื้นที่จังหวัดสุโขทัย
กิจกรรมปล่อยขบวนรถบรรทุกสิ่งของ เพื่อมอบน้ำใจและความช่วยเหลือบรรเทาทุกข์ให้แก่พี่น้องชาวสุโขทัย
กระทรวงอุตสาหกรรม จุดกิจกรรมปล่อยขบวนรถบรรทุกสิ่งของช่วยเหลือผู้ประสบอุทกภัยในพื้นที่จังหวัดสุโขทัย
วันนี้ (6 ตุลาคม 2564) นายกอบชัย สังสิทธิสวัสดิ์ ปลัดกระทรวงอุตสาหกรรม พร้อมด้วย นางวรวรรณ ชิตอรุณ นายภานุวัฒน์ ตริยางกูรศรี รองปลัดกระทรวงอุตสาหกรรม นายวันชัย พนมชัย อธิบดีกรมโรงงานอุตสาหกรรม นายนิรันดร์ ยิ่งมหิศรานนท์ อธิบดีกรมอุตสาหกรรมพื้นฐานและการเหมืองแร่ นายทาวัน ทวีถาวร ผู้ช่วยปลัดกระทรวงอุตสาหกรรม ร่วมจัดกิจกรรมปล่อยขบวนรถบรรทุกสิ่งของช่วยเหลือผู้ประสบอุทกภัยในพื้นที่จังหวัดสุโขทัย เพื่อมอบน้ำใจและความช่วยเหลือบรรเทาทุกข์ให้แก่พี่น้องชาวสุโขทัย จำนวน 500 ชุด ณ หน้าอาคารกรมโรงงาน​อุตสาหกรรม​
วันเสาร์ที่ 6 พฤศจิกายน 2564
รมว.เฮ้ง ห่วงใยคนไทยถูกจับในมาเลเซีย สั่งการทูตแรงงานช่วยเหลือ 'ปลัดแรงงาน' กำชับหน่วยงานในสังกัดลงพื้นที่เยี่ยมบ้านญาติ
รมว.เฮ้ง ห่วงใยคนไทยถูกจับในมาเลเซีย สั่งการทูตแรงงานช่วยเหลือ 'ปลัดแรงงาน' กำชับหน่วยงานในสังกัดลงพื้นที่เยี่ยมบ้านญาติ
นายสุชาติชมกลิ่นรัฐมนตรีว่าการกระทรวงแรงงานเปิดเผยว่าตามที่ปรากฏเป็นข่าวหนังสือพิมพ์ไทยรัฐคอลัมน์สารพันปัญหากรณีนายชาตินุชนาดอยู่บ้านเลขที่11หมู่ที่1ตำบลเมืองฝ้ายอำเภอหนองหงส์จังหวัดบุรีรัมย์ได้รับความเดือดร้อนจากการที่นางสาวสุรีมาศนุชนาคกับนางสาวกัลยากลั่นประโคนหลานสาวได้เดินทางไปทำงานนวดแผนไทยที่ประเทศมาเลเซียต่อมาได้ถูกทางการประเทศมาเลเซียจับกุมตัวเป็นเวลาร่วม1เดือนเศษนั้น
นายสุชาติกล่าวต่อว่ารัฐบาลและกระทรวงแรงงานมีความห่วงใยพร้อมให้การช่วยเหลืออย่างเต็มที่ผมจึงได้สั่งการให้นางเรืองรัตน์อดิการิอัครราชทูตที่ปรึกษา(ฝ่ายแรงงาน)สำนักงานแรงงานในมาเลเซียเร่งประสานให้ความช่วยเหลือในทันทีส่วนที่บ้านของแรงงานไทยท่านปลัดกระทรวงแรงงานได้สั่งการให้แรงงานจังหวัดและจัดหางานจังหวัดบุรีรัมย์ลงพื้นที่ตรวจสอบข้อเท็จจริงและแจ้งให้ทราบซึ่งได้รับทราบข้อเท็จจริงจากนายชาติฯ(บิดา)ว่านางสาวสุรีมาศวังคะพันธุ์(นุชนาด)และนางสาวกัลยาฯเดินทางไปทำงานนวดแผนไทยที่กรุงกัวลาลัมเปอร์กับบริษัทนายจ้างไม่ทราบชื่อโดยการชักนำจากเพื่อนซึ่งทำงานนวดแผนไทยอยู่ที่ประเทศมาเลเซียเมื่อวันที่8ก.ย. 64นางสาวสุรีมาศฯนางสาวกัลยาฯและแรงงานไทยอีก2คนถูกทางการมาเลเซียจับกุมตัวข้อหาอยู่เกินระยะเวลาอนุญาต(overstay)ต่อมาวันที่2พ.ย. 64นางสาวสุรีมาศฯและเพื่อนแรงงานไทยอีก2คนได้รับการปล่อยตัวโดยนายจ้างเป็นผู้ประกันตัวส่วนน.ส.กัลยาฯอยู่ระหว่างรอการส่งตัวขึ้นศาลเพื่อดำเนินคดีน.ส.สุรีมาศฯและน.ส.กัลยาฯมีความประสงค์ที่จะให้ทางการไทยช่วยเหลือในการดำเนินการส่งตัวกลับประเทศไทย
ด้านนายบุญชอบสุทธมนัสวงษ์ปลัดกระทรวงแรงงานได้สั่งการให้หน่วยงานในสังกัดกระทรวงแรงงานจังหวัดบุรีรัมย์ซึ่งเป็นพื้นที่ภูมิลำเนาของแรงงานไทยลงพื้นที่ไปเยี่ยมบ้านของแรงงานไทยเพื่อให้ความช่วยเหลือและแจ้งข้อมูลสิทธิประโยชน์ของแรงงานไทยในต่างประเทศตามกฎหมายแก่ญาติพี่น้องและครอบครัวของแรงงานไทยได้รับทราบในทันทีและจากการพูดคุยกับญาติพี่น้องพบว่ากรณีดังกล่าวมีคนถูกจับร่วมกัน5คนเมื่อวันที่8กันยายนที่ผ่านมาสาเหตุที่เดินทางไปทำงานในครั้งนี้เนื่องจากการชักชวนของญาติซึ่งเป็นคนแถวบ้านโดยก่อนหน้านี้นางสาวสุรีมาตรฯเคยทำงานที่จังหวัดปทุมธานีมีลูก3คนไปทำงานด้วยวีซ่าท่องเที่ยวและเมื่อวันที่2พฤศจิกายนที่ผ่านมานายจ้างได้ประกันตัวนางสาวสุรีมาตรแล้วและจะไปประกันตัวนางสาวกัลยาอีกใน1-2วันข้างหน้าส่วนเหตุผลที่เดินทางไปทำงานเนื่องจากนางสาวสุรีมาตรและนางสาวกัลยาซึ่งแต่ละคนมีบุตร3คนจึงตัดสินใจหางานทำหาเงินเพื่อมาแบ่งเบาภาระทางบ้าน
ทั้งนี้ขอให้ผู้ที่ประสงค์จะเดินทางไปทำงานในต่างประเทศไปทำงานอย่างถูกวิธีจะได้รับการคุ้มครองตามกฎหมายทั้งค่าจ้างที่เหมาะสมและยังได้รับการดูแลที่ดีตามสิทธิที่พึงมีด้วย
สามารถสอบถามรายละเอียดเพิ่มเติมได้ที่สำนักงานจัดหางานจังหวัดทุกจังหวัดสำนักงานจัดหางานกรุงเทพมหานครพื้นที่1 -10หรือสายด่วนกระทรวงแรงงาน1506กด2กรมการจัดหางาน
+++++++++++++++++++
กองเผยแพร่และประชาสัมพันธ์
6พฤศจิกายน2564
วันอาทิตย์ที่ 14 พฤศจิกายน 2564
อธิรัฐ ติดตามมาตรการดูแลนักท่องเที่ยว “ทะเลตรัง”
และความคืบหน้างานบำรุงรักษาร่องน้ำเศรษฐกิจฝั่งทะเลอันดามัน
วันเสาร์ที่ 13 พฤศจิกายน 2564 ดร.อธิรัฐ รัตนเศรษฐ รัฐมนตรีช่วยว่าการกระทรวงคมนาคม ลงพื้นที่จังหวัดตรัง ณ สำนักงานเจ้าท่าภูมิภาคสาขาตรัง เป็นประธานการประชุมเพื่อติดตามมาตรการความปลอดภัยทางน้ำในการดูแลนักท่องเที่ยว ซึ่งแต่ละปีจังหวัดตรังมีนักท่องเดินทางมาใช้บริการท่าเทียบเรือโดยสารเป็นจำนวนมาก จากสถิติผู้ใช้บริการ 4 ปี ย้อนหลัง ปี 2561 จำนวน 225,523 คน ปี 2562 จำนวน 282,128 คน ปี 2563 จำนวน 167,636 คน และปี 2564 จำนวน 192,496 คน เมื่อเปิดประเทศคาดว่าจะมีนักท่องเที่ยวจำนวนเพิ่มขึ้น ทั้งนี้ได้มอบหมายให้สำนักงานเจ้าท่าฯ กำหนดเพิ่มเติมมาตรการความปลอดภัยให้เข้มงวดยิ่งขึ้นใน 3 ด้านหลัก ได้แก่
1) ท่าเทียบเรือปลอดภัย
2) เรือปลอดภัย
3) คนปลอดภัย
นอกจากนี้ยังได้กำชับให้เร่งสำรวจ ตรวจสอบ การปลูกสร้างสิ่งล่วงล้ำลำน้ำ ทั้งที่ไม่ได้รับอนุญาต หรือได้รับอนุญาตแต่ไม่เป็นไปตามเงื่อนไข เพื่อดำเนินการตามขั้นตอนของกฎหมาย และวันอาทิตย์ที่ 14 พฤศจิกายน 2564 เป็นประธานการประชุม ณ สำนักงานพัฒนาและบำรุงรักษาทางน้ำที่ 3 เพื่อติดตามความคืบหน้าการบำรุงรักษาร่องน้ำในพื้นที่ภาคใต้ 6 จังหวัดได้แก่ จังหวัดระนอง พังงา ภูเก็ต กระบี่ ตรัง และสตูล รวม 166 ร่องน้ำ โดยเฉพาะการดูแลรักษาร่องน้ำเศรษฐกิจ สรุปผลการดำเนินการดังนี้
• ปี 2564 : ขุดลอกแล้ว จำนวน 9 ร่องน้ำ ได้แก่ จังหวัดกระบี่ 5 ร่องน้ำ และ จังหวัดภูเก็ต 4 ร่องน้ำ ปริมาณดินขุดรวม 807,122 ลบ.ม.
• ปี 2565 : ดำเนินการขุดลอก 10 ร่องน้ำ ได้แก่ จังหวัดพังงา 7 ร่องน้ำ จังหวัดสตูล 2 ร่องน้ำ และจังหวัดตรัง 1 ร่องน้ำ
• ปี 2566 มีแผนการขุดลอกอีก 19 ร่องน้ำในพื้นที่ 6 จังหวัด ได้แก่ จังหวัดสตูล ตรัง กระบี่ พังงา ภูเก็ต และระนอง
• ขุดลอกต่างตอบแทนที่จังหวัดพังงา ดำเนินการแล้วจำนวน 2 จุด ที่คลองบางม่วงและคลองดอกแดง เนื้อดินรวม 90,344 ลบ.ม.
ทั้งนี้ได้เน้นย้ำให้สำนักงานพัฒนาฯ ดำเนินการขุดลอกให้เป็นไปตามแผนเพื่อให้เรือสามารถสัญจรเข้า - ออก ได้ตลอดเวลา ซึ่งจะช่วยส่งเสริมการทำประมง เพิ่มศักยภาพการแข่งขันและการท่องเที่ยว รวมทั้งให้เตรียมความพร้อมในการสนับสนุนการช่วยเหลือผู้ประสบภัยน้ำท่วม ตั้งศูนย์ช่วยเหลือผู้ประสบอุทกภัย ประกอบด้วยเจ้าหน้าที่ประจำศูนย์ฯ จำนวน 9 นาย รถยนต์ 4 คัน เรือ 2 ลำ ถุงยังชีพ และน้ำดื่ม สามารถออกให้ความช่วยเหลือได้ตลอด 24 ช.ม.
วันอาทิตย์ที่ 13 กุมภาพันธ์ 2565
นายกฯ พอใจ EU รับรอง Thailand Digital Health Pass บนระบบ ‘หมอพร้อม’ ขอบคุณทุกหน่วยงานที่ร่วมผลักดันตามนโยบายรัฐบาล พร้อมสั่งการต่อให้กระตุ้นการท่องเที่ยวให้เห็นผลเป็นรูปธรรมโดยเร็ว
นายกฯ พอใจ EU รับรอง Thailand Digital Health Pass บนระบบ ‘หมอพร้อม’ ขอบคุณทุกหน่วยงานที่ร่วมผลักดันตามนโยบายรัฐบาล พร้อมสั่งการต่อให้กระตุ้นการท่องเที่ยวให้เห็นผลเป็นรูปธรรมโดยเร็ว
วันที่ 13 กุมภาพันธ์ 2565 นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา รับทราบข่าวน่ายินดี สหภาพยุโรปได้ให้การรับรอง Thailand Digital Health Pass ซึ่งเป็นผลจากการความมุ่งมั่นตั้งใจของรัฐบาลไทย ที่ต้องการดำเนินการเพื่อปลดทุกล็อค เพื่ออำนวยความสะดวกแก่ประชาชน มุ่งกระตุ้นการฟื้นฟูเศรษฐกิจ
ในการพบหารือระหว่างนายกรัฐมนตรีกับ นายเดวิด เดลี (H.E. Mr. David Daly) เอกอัครราชทูตสหภาพยุโรปประจำประเทศไทย (วันที่ 11 กุมภาพันธ์ 2565) ซึ่งได้เข้าเยี่ยมคารวะนายกรัฐมนตรีในโอกาสเข้ารับหน้าที่ก็ได้หยิบยกความสำเร็จดังกล่าวของรัฐบาลไทยกับนายกรัฐมนตรีด้วย โดยนายกรัฐมนตรีได้ขอบคุณสหภาพยุโรปได้มีมติ Equivalence Decision ยอมรับ Thailand Digital Health Pass บนระบบ ‘หมอพร้อม’ ให้ใช้เป็นหลักฐานในการเดินทางในยุโรปได้เทียบเท่ากับ EU Digital COVID Certificate
นายธนกร กล่าวว่า นายกรัฐมนตรี ขอบคุณและชื่นชมหน่วยงานที่เกี่ยวข้องที่ดำเนินการผลักดันจนสหภาพยุโรปให้การรับรองดังกล่าว จนผ่านการรับรองระบบการตรวจสอบเอกสารรับรองเกี่ยวกับโควิด - 19 จากสหภาพยุโรป ซึ่งจะช่วยอำนวยความสะดวกการเดินทางเข้าประเทศในระบบนี้กว่า 60 ประเทศ/ดินแดน และยังสามารถใช้ในการติดตามผู้เดินทางเข้าประเทศไทยได้ด้วย โดยกระทรวงสาธารณสุขได้เปิดให้ประชาชนเริ่มทดสอบใช้งานระบบดังกล่าวได้แล้ว และไทยเป็นประเทศที่ 2 ในอาเซียนที่ได้รับการรับรองระบบนี้ สหภาพยุโรป (EU) ได้มีมติยอมรับและขึ้นทะเบียนเอกสารรับรองเกี่ยวกับโควิด - 19 ของประเทศไทย หรือ Thailand Digital Health Pass บนหมอพร้อม ให้มีความเท่าเทียมกับเอกสารรับรองของสหภาพยุโรป (EU Digital COVID Certificate :EU DCC) โดยผู้ที่อาศัยอยู่ในประเทศไทยทุกคนสามารถใช้เอกสารรับรองบนหมอพร้อม แสดงสถานะสุขภาพ ก่อนเดินทางสู่ประเทศ/ดินแดนที่เข้าร่วมของสหภาพยุโรปได้กว่า 60 ประเทศ/ดินแดน ได้แก่ ประเทศกลุ่มสหภาพยุโรป 27 ประเทศ และประเทศนอกสหภาพยุโรปที่ได้รับการขึ้นทะเบียนรับรอง 33 ประเทศ รวมถึงสามารถใช้แสดงข้อมูลก่อนเข้าร่วมกิจกรรมต่าง ๆ ในประเทศ/ดินแดนเหล่านั้นได้ด้วย
นายธนกร กล่าวอีกว่า การรับรองดังกล่าวสะท้อนให้ถึงความสัมพันธ์ระหว่างไทยและสหภาพยุโรป ว่าเปรียบเสมือนหุ้นส่วนของกันและกัน มีค่านิยม และผลประโยชน์ร่วมกัน และมีความสัมพันธ์อันดีมาอย่างต่อเนื่องยาวนาน ตลอดจนเป็นการยอมรับมาตรฐานของไทยทั้งในด้านดิจิทัล และระบบสาธารณสุข ซึ่ง นายกฯ ชื่นชมการร่วมกันขับเคลื่อนและผลักดันจนทำให้เกิดการรับรองดังกล่าวขึ้น โดยการรับรองดังกล่าว นอกจากจะช่วยอำนวยความสะดวกในการเดินทางให้แก่ประชาชน ยังเป็นการยกระดับระบบตรวจสอบข้อมูลเกี่ยวกับโควิด-19 ของไทย และช่วยเพิ่มประสิทธิภาพในการควบคุมโรคได้อีกด้วย ทั้งนี้ นายกรัฐมนตรีได้กำกับสั่งการให้เร่งทำงานต่อยอดกระตุ้นการท่องเที่ยวอย่างเป็นรูปธรรมโดยเร็ว
วันจันทร์ที่ 13 มิถุนายน 2565
“ชัยวุฒิ” ชื่นชม Youtube, Tiktok ร่วมมือปิดกั้นพวก Fake News เผยห่วงใย โซเซียลทำคนเเตกเเยก
“ชัยวุฒิ” ชื่นชม Youtube, Tiktok ร่วมมือปิดกั้นพวก Fake News เผยห่วงใย โซเซียลทำคนเเตกเเยก
วันนี้ (13 มิ.ย. 65) นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) ประชุมร่วมกับผู้บริหารสำนักงานตำรวจแห่งชาติ (สตช.) และ พล.ต.ต. ศารุติ แขวงโสภา ผู้บังคับการปราบปราม การกระทำความผิดเกี่ยวกับอาชญากรรมทางเทคโนโลยี (ผบก.ปอท.) เพื่อหารือและติดตามเรื่องคดีที่ผิดกฎหมายออนไลน์ รวมทั้งผลดำเนินการปิดกั้นเว็บไซต์ผิดกฎหมาย
ทั้งนี้ จากที่กระทรวงดิจิทัลฯ ดำเนินการยื่นขอศาลปิดกั้นเว็บไซด์ผิดกฎหมายในช่วง 6 เดือนแรกปีนี้ ปัจจุบันศาลมีคำสั่งระงับการทำให้แพร่หลายแล้ว 2,630 ยูอาร์แอล (ข้อมูล ณ วันที่ 11 มิ.ย.65) โดย 3 อันดับแรก ได้แก่ ความผิดต่อความมั่นคง (หมิ่นสถาบัน) 1,231 ยูอาร์แอล การพนันออนไลน์ 876 ยูอาร์แอล และขัดศีลธรรมอันดี 312 ยูอาร์แอล
“จากการทำงานร่วมกันของกระทรวงฯ และเจ้าหน้าที่ตำรวจ ที่ผ่านมาได้รับความร่วมมือจากเจ้าของแพลตฟอร์มหลังได้รับคำสั่งศาลให้ระงับการแพร่หลาย โดย Youtube และ tiktok ได้มีการปิดกั้นตามคำสั่งศาล 100% เฟซบุ๊ก 80% และทวิตเตอร์ 50%”
นอกจากนี้ รัฐมนตรีว่าการกระทรวงดิจิทัลเพื่อเศรษฐกิจเเละสังคม ยังเเสดงความห่วงใย ภายหลังจากที่ซุปเปอร์โพล์ออกมาเปิดเผยข้อมูล ว่า โชเซียลมีส่วนสำคัญที่ทำให้สังคมเกิดความเเตกเเยกหรือขัดเเย้งโดยระบุว่า อยากให้ทุกคนไม่ใช้โซเชียลมีเดียในทางที่ผิด ทุกภาคส่วนต้องให้ความรู้กับเยาวชน โดยเฉพาะครอบครัว และสถานศึกษา เราต้องร่วมมือกัน ในการสร้างความเข้าใจ ทั้งนี้ ทางกระทรวงดิจิทัลก็จะใช้อำนาจหน้าที่ที่มีในการปิดกั้นเพจ เว็ปไซด์หรือข้อความที่ผิดกฎหมายให้เร็วที่สุด เพื่อไม่ให้สังคมเกิดความขัดเเย้ง
พล.ต.ต. ศารุติ แขวงโสภา ผู้บังคับการปราบปราม การกระทำความผิดเกี่ยวกับอาชญากรรมทางเทคโนโลยี (ผบก.ปอท.) กล่าวว่า ได้มีการทำงานร่วมกับกระทรวงดิจิทัลฯ โดยตลอด ในการประสานงานกับผู้ให้บริการแพลตฟอร์มต่างๆ ซึ่งส่วนใหญ่เป็นต่างชาติ เพื่อให้เข้าใจบริบทของความเป็นไทยมากขึ้น โดยจะใช้แนวทางในเรื่องศีลธรรมอันดีของประชาชน ของแนวปฏิบัติการใช้สื่อสังคมออนไลน์เข้ามาช่วยในการปิดกั้น
**********************
วันพุธที่ 4 สิงหาคม 2564
ศบค. เผย การขยายล็อกดาวน์ที่ประกาศใหม่ เริ่มต้น 3 ส.ค. 64 เบื้องต้นจะติดตามผล 2 สัปดาห์ หากสถานการณ์ดีขึ้นอาจมีการผ่อนคลาย พร้อมยืนยันตัวเลขวัคซีน Pfizer ตรงกับต้นทาง
ศบค. เผย การขยายล็อกดาวน์ที่ประกาศใหม่ เริ่มต้น 3 ส.ค. 64 เบื้องต้นจะติดตามผล 2 สัปดาห์ หากสถานการณ์ดีขึ้นอาจมีการผ่อนคลาย พร้อมยืนยันตัวเลขวัคซีน Pfizer ตรงกับต้นทาง เน้นฉีดเข็ม 3 ให้กับบุคลากรทางการแพทย์
วันนี้ (2 สิงหาคม 2564) ณ โถงกลาง ตึกสันติไมตรี ทำเนียบรัฐบาล แพทย์หญิงอภิสมัย ศรีรังสรรค์ ผู้ช่วยโฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) เผยระยะเวลาการขยายล็อกดาวน์ในข้อกำหนดฯ ที่ประกาศใหม่จะมีผลบังคับใช้วันอังคารที่ 3 สิงหาคม 2564 โดยมีผลตั้งแต่เที่ยงคืนของวันจันทร์เป็นต้นไป โดยการประกาศฯ ให้ยึดตัวเลขวันที่ 31 สิงหาคม 2564 แต่ทีม ศบค. จะมีการติดตามผลในระยะเวลา 2 สัปดาห์ก่อน และวันที่ 18 สิงหาคมจะมีการพิจารณาประเมินผลอีกครั้ง หากผลการติดตามมาตรการเป็นไปในทางที่ดี ข้อกำหนดฯ อาจจะผ่อนคลายได้ แต่ถ้ากรณีสถานการณ์ยังไม่ดีขึ้นและน่าเป็นห่วง ก็จะยืดไปจนถึง 31 สิงหาคม 2564 ทั้งนี้ ขอความร่วมมืองดการเดินทาง 14 วัน หากสถานการณ์ดีขึ้นก็จะมีการผ่อนคลายมาตรการต่อไป
ผู้ช่วยโฆษก ศบค. กล่าวถึงวัคซีน Pfizer ที่สหรัฐอเมริกาส่งมา ในตอนแรกที่เป็นข่าว ไทยจะต้องได้รับวัคซีน 1.54 ล้านโดส แต่ในแง่ของการจัดการ ประเทศไทยได้รับจริงในวันที่ 30 ก.ค. 64 จำนวน 1,503,450 โดส โดยได้ยืนยันตัวเลขกับทางสหรัฐอเมริกาแล้วตัวเลขตรงกัน นอกจากในส่วนของการจัดสรรที่ทางบริษัท Pfizer ระบุให้เป็นการกระตุ้นภูมิเข็มที่ 3 ให้กับบุคลากรทางการแพทย์แล้ว ในแง่ของการกระจายก็จะมีการจัดสรรไปที่กลุ่มผู้มีความเสี่ยงสูง ผู้สูงอายุ ผู้มีโรคประจำตัว หญิงตั้งครรภ์ 12 สัปดาห์เป็นต้นไป และบวกอีก 1 กลุ่มคือชาวต่างชาติที่พำนักอยู่ในประเทศไทยโดยเน้นไปที่ผู้สูงอายุ 7 กลุ่มโรค และหญิงตั้งครรภ์ รวมถึงผู้ที่จำเป็นต้องเดินทางไปต่างประเทศ ทางกระทรวงต่างประเทศเน้นย้ำว่าก่อนที่จะได้รับวัคซีน Pfizer ประเทศไทยได้มีการฉีดวัคซีนให้กับชาวต่างชาติตั้งแต่เดือนพฤษภาคมเป็นต้นมา โดยตัวเลขชาวต่างชาติที่ได้รับวัคซีนแล้ว ประมาณ 2 แสนคน
.......................
กลุ่มประชาสัมพันธ์และเผยแพร่ สำนักโฆษก
วันศุกร์ที่ 27 พฤษภาคม 2565
โฆษกรัฐบาลเผย นายกฯ ผลักดันศักยภาพการส่งออกข้าวไทยต่อเนื่อง และยินดีที่ไทย-เวียดนามร่วมกันยกระดับราคาข้าวเพิ่มอำนาจต่อรองในตลาดโลก
พร้อมเชิญชวนเข้าร่วมงาน THAIFEX-ANUGA ASIA 2022 “The Hybrid Edition” ขับเคลื่อนอาหารไทยสู่อาหารโลก
วันนี้ (27 พ.ค. 2565) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กำหนดแนวทางให้หน่วยงานที่เกี่ยวข้องเร่งรัดผลักดันศักยภาพการส่งออกข้าวไทยอย่างต่อเนื่อง ซึ่งอุตสาหกรรมข้าวไทยมีโอกาสและปัจจัยที่จะช่วยสนับสนุนให้เติบโต ทั้งด้วยสถานการณ์การแพร่ระบาดของโรคโควิด-19 ที่เริ่มคลี่คลาย ความเชื่อมั่นต่อมาตรฐานของข้าวไทยที่เพิ่มขึ้น อีกทั้งค่าเงินบาทที่อ่อนค่าลง ส่งผลให้ราคาข้าวไทยสามารถแข่งขันได้และเป็นที่ต้องการของตลาดมากขึ้น พร้อมกันนี้ได้กำชับภาครัฐและภาคเอกชนปฏิบัติตามหลักเกณฑ์ และเงื่อนไขด้านการผลิตและการส่งออกอย่างเคร่งครัด เพื่อคงคุณภาพข้าวไทยในตลาดโลกให้ดีอยู่เสมอ
โฆษกประจำสำนักนายกรัฐมนตรี กล่าวว่า เป็นโอกาสดีที่ไทย-เวียดนามได้ร่วมกระชับความสัมพันธ์ด้านเกษตรกรรม โดยเมื่อวันที่ 26 พฤษภาคม 2565 ดร. ทรัน ทานห์ นาม (H.E. Mr. Tran Thanh Nam) รัฐมนตรีช่วยว่าการกระทรวงเกษตรและพัฒนาชนบทของเวียดนาม ได้หารือกับกระทรวงเกษตรและสหกรณ์ของไทยในกรอบการเพิ่มความร่วมมือหลากหลายประเด็น ได้แก่ 1. ความปลอดภัยด้านอาหาร เพื่อเพิ่มมูลค่าผลิตผลทางเกษตร 2. การสร้างความเข้มแข็งให้แก่สหกรณ์การเกษตร ซึ่งฝ่ายเวียดนามเห็นว่าประเทศไทยมีสหกรณ์การเกษตรที่เข้มเข็งและมีชื่อเสียงด้านผลิตภัณฑ์ OTOP จึงมอบหมายให้เจ้าหน้าที่มาดูงานด้านสหกรณ์ในประเทศไทย 3. การสนับสนุนให้เกษตรกรใช้เครื่องมือทางการเกษตรแทนแรงงานคน 4. การอบรมเกษตรกร และ 5. ความร่วมมือด้านสุขอนามัยและสุขอนามัยพืช โดยในการหารือในครั้งนี้ มุ่งหวังยกระดับราคาข้าวเพื่อเพิ่มรายได้แก่ชาวนา อีกทั้งเพิ่มอำนาจต่อรองในตลาดโลกหลังราคาข้าวมีอัตราที่ต่ำมากว่า 20 ปี สวนทางต้นทุนการผลิตที่เพิ่มสูงขึ้น ทั้งนี้ ประเทศไทยได้เสนอความร่วมมืออื่น ๆ เพื่อพัฒนาเกษตรกรในทุกมิติ อาทิ การสนับสนุนจัดตั้งสภายางพาราอาเซียน การเร่งรัดอนุญาตนำเข้ามะม่วงและเงาะจากไทย การส่งออกลูกไก่และไข่ฟักพ่อแม่พันธุ์ไปเวียดนาม หรือการเสนอเวียดนามเพิ่มความร่วมมือด้านโลจิสติกส์ทั้งทางบกและทางเรือระหว่างไทย-ลาว-เวียดนาม เพื่อสนับสนุนการส่งออกสินค้าทางการเกษตรสู่ประเทศจีน เป็นต้น
นายธนกรฯ กล่าวเพิ่มเติมว่า นายกรัฐมนตรีชื่นชมทุกฝ่ายในการร่วมกันทำงานเพื่อส่งเสริมศักยภาพด้านการผลิต และการส่งออกข้าวของไทย ตลอดจนสินค้าเกษตรอื่น ๆ ในตลาดโลก และยินดีที่ชาติสมาชิกอาเซียนร่วมกันผลักดันความร่วมมือเพื่อพัฒนาอุตสาหกรรมการเกษตรในภูมิภาคให้มีประสิทธิภาพ เพื่อส่งเสริมการตลาดระหว่างภูมิภาค พัฒนาคุณภาพชีวิตเกษตรกร เกิดประโยชน์แก่ผู้ประกอบการประเภทต่าง ๆ อีกทั้งขับเคลื่อนกลไกทางเศรษฐกิจในอนาคต โดยนายกฯ เชื่อมั่นในประสิทธิภาพอุตสาหกรรมเกษตรไทยที่มีศักยภาพ ตลอดจนได้เชิญชวนประชาชนร่วมงานมหกรรมแสดงสินค้าอาหารระดับโลก THAIFEX-ANUGA ASIA 2022 “The Hybrid Edition” ที่จัดขึ้นระหว่างวันที่ 24-28 พฤษภาคม 2565 ณ อาคาร Challenger Hall 2 อิมแพ็ค เมืองทองธานี เพื่อสนับสนุนอุตสาหกรรมอาหารของไทยสู่การเป็นส่วนหนึ่งของอาหารโลก ตามแผนกลยุทธ์ Soft Power สร้างความต้องการสินค้าและบริการของไทย เพิ่มมูลค่าการส่งออกจากประเทศไทยไปทั่วโลกเพิ่มมากยิ่งขึ้น
วันจันทร์ที่ 28 มิถุนายน 2564
WHO รับรองวัคซีน “ซิโนแวค” สำหรับใช้งานในภาวะฉุกเฉิน
วันอังคารที่ 8  มิถุนายน 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
องค์การอนามัยโลก หรือ WHO ออกประกาศให้การรับรองวัคซีนโควิด-19 ที่ผลิตโดยบริษัท ซิโนแวค ไบโอเทค จากประเทศจีน เป็นวัคซีนที่สามารถใช้ในกรณีฉุกเฉินได้แล้ว เพื่อรับประกันว่าวัคซีนชนิดนี้มีความปลอดภัย และเป็นไปตามมาตรฐานสากล โดยองค์การอนามัยโลก แนะนำให้ใช้วัคซีนนี้กับผู้ใหญ่อายุ 18 ปีขึ้นไป จำนวน 2 โดส ในเวลาห่างกัน 2 - 4 สัปดาห์ ซึ่งข้อมูลเบื้องต้น พบว่า ประสิทธิภาพของวัคซีนซิโนแวคสามารถป้องกันโรคที่แสดงอาการได้ ร้อยละ 51 และป้องกันอาการป่วยหนักและเสียชีวิตจากโรคโควิด-19 ได้ ร้อยละ 100 และยังจัดเก็บได้ง่าย จึงนับเป็นวัคซีนลำดับที่ 8 ที่ได้รับการอนุมัติกรณีฉุกเฉินจากองค์การอนามัยโลก
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันอังคารที่ 18 มกราคม 2565
ครม. เห็นชอบขยายกลุ่มเป้าหมายโครงการจัดส่งนักศึกษาจังหวัดชายแดนภาคใต้ เข้าศึกษาต่อมหาวิทยาลัย ไม่ว่านับถือศาสนาใดก็ได้รับทุนการศึกษา
ครม. เห็นชอบขยายกลุ่มเป้าหมายโครงการจัดส่งนักศึกษาจังหวัดชายแดนภาคใต้ เข้าศึกษาต่อมหาวิทยาลัย ไม่ว่านับถือศาสนาใดก็ได้รับทุนการศึกษา
วันที่ 18 มกราคม 2565 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 18 มกราคม 2565 ว่า ครม.เห็นชอบปรับรายละเอียดโครงการจัดส่งนักศึกษาชาวไทยที่นับถือศาสนาอิสลาม จังหวัดชายแดนภาคใต้ เข้าศึกษาต่อมหาวิทยาลัย (ระยะที่ 10) พ.ศ.2562 – 2566 ตามที่กระทรวงมหาดไทยเสนอ โดยเปลี่ยนชื่อโครงการเป็น “โครงการจัดส่งนักศึกษาจังหวัดชายแดนภาคใต้ เข้าศึกษาต่อมหาวิทยาลัย” และปรับเปลี่ยนกลุ่มเป้าหมายผู้ได้รับทุนอุดหนุนการศึกษา จากนักศึกษาชาวไทยมุสลิมจังหวัดชายแดนภาคใต้ เป็นกลุ่มผู้ได้รับความเสียหายหรือได้รับผลกระทบจากเหตุการณ์ความไม่สงบ ไม่ว่าจะนับถือศาสนาใดในจังหวัดชายแดนภาคใต้ เพื่อขยายโอกาสทางการศึกษาให้ครอบคลุมกลุ่มผู้ได้ผลกระทบมากขึ้น ทั้งนี้ ผู้รับทุนการศึกษาจะต้องไม่รับทุนการศึกษาอื่นซ้ำซ้อนในปีการศึกษาเดียวกัน
ส่วนรายละเอียดอื่นๆ ของโครงการยังเดิม คือ จัดสรรทุนการศึกษาระดับปริญญาตรี จำนวน 44 ทุน ในสาขาวิชาวิทยาศาสตร์ จำนวน 27 ทุน (ทุนละ 40,000 บาท/ปี) และสาขาวิชาสังคมศาสตร์ จำนวน 17 ทุน (ทุนละ 30,000 บาท/ปี) โดยจัดสรรทุนให้กับนักศึกษาเป็นรายจังหวัด ได้แก่ จังหวัดปัตตานี 12 คน จังหวัดนราธิวาส 13 คน จังหวัดยะลา 8 คน จังหวัดสตูล 7 คน และจังหวัดสงขลา เฉพาะ อำเภอจะนะ อำเภอเทพา อำเภอนาทวี และ อำเภอสะบ้าย้อย 4 คน ซึ่งจะได้เข้าศึกษาในมหาวิทยาลัยของรัฐหรือในกำกับของรัฐ 9 แห่ง ได้แก่ จุฬาลงกรณ์มหาวิทยาลัย มหาวิทยาลัยเกษตรศาสตร์ มหาวิทยาลัยขอนแก่น มหาวิทยาลัยเชียงใหม่ มหาวิทยาลัยธรรมศาสตร์ มหาวิทยาลัยมหิดล มหาวิทยาลัยศิลปากร มหาวิทยาลัยศรีนครินทรวิโรฒ และ มหาวิทยาลัยสงขลานครินทร์ และได้ทำบันทึกความเข้าใจกับมหาวิทยาลัยเพิ่มอีก 3 แห่ง เมื่อปี 2564 ได้แก่ มหาวิทยาลัยเทคโนโลยีสุรนารี มหาวิทยาลัยนเรศวร และ มหาวิทยาลัยแม่ฟ้าหลวง ทั้งนี้ ผู้รับทุนเมื่อสำเร็จการศึกษาแล้ว จะต้องกลับไปปฏิบัติราชการในพื้นที่จังหวัดชายแดนภาคใต้เป็นเวลาไม่น้อยกว่า 3 ปี เพื่อกลับมาพัฒนาพื้นที่บ้านเกิดของตนเอง
นางสาวรัชดา กล่าวเพิ่มเติมว่า การปรับเปลี่ยนกลุ่มเป้าหมายโครงการในครั้งนี้ จะเป็นการขยายโอกาสทางการศึกษาให้กับผู้ที่ได้รับความเสียหายหรือได้รับผลกระทบจากความไม่สงบ ให้สามารถเข้าศึกษาต่อในระดับอุดมศึกษาของรัฐได้เป็นกรณีพิเศษ รวมทั้งผู้สำเร็จการศึกษาจะได้กลับไปปฏิบัติงานในภูมิลำเนาของตนเอง ได้มีส่วนร่วมในการพัฒนาพื้นที่อันเป็นการแก้ไขปัญหาด้านสังคมจิตวิทยา การศึกษา รวมถึงปัญหาจังหวัดชายแดนภาคใต้ด้วย
-----------------------